**Līgums nr. \_\_\_\_\_\_\_\_\_**

*par zirgu uzturēšanu/pansiju*

Vieta, 20\_\_\_\_. gada \_\_\_\_\_\_\_\_\_

**Zemnieku saimniecība “Nosaukums” / SIA / Biedrība “xx”**, reģ.nr. xx, adrese: xx, īpašnieks xx personā, turpmāk tekstā - „Pakalpojuma sniedzējs”, kuras vārdā amata pilnvaru robežās rīkojās tās valdes loceklis xx, no vienas puses un

**xx**, personas kods xx/ SIA\_\_\_\_\_, turpmāk tekstā - „Zirga īpašnieks” no otras puses, turpmāk abi kopā saukti- Puses, bez viltus, maldības un spaidiem, noslēdz līgumu, turpmāk - Līgums, par tālākminēto:

1. **LĪGUMA PRIEKŠMETS**
   1. Zirga īpašnieks pasūta, bet Pakalpojuma sniedzējs saskaņā ar šī Līguma noteikumiem apņemas sniegt Zirga īpašniekam piederošā zirga:

Vārds\_\_\_\_\_\_\_\_\_., Dzimšanas datums\_\_\_\_\_\_\_\_\_\_, Dzimums \_\_\_\_\_\_\_\_, Identifikācijas numurs\_\_\_\_\_\_\_\_\_\_\_\_\_\_\_\_\_, turpmāk- Zirgs, uzturēšanas (pansijas) pakalpojumus, turpmāk - Pakalpojums.

* 1. Pakalpojuma sniedzējs pieņem Zirgu Pakalpojuma sniegšanai novietnē xx, adrese, turpmāk- Stallis/ Novietne.
  2. Zirga īpašnieks un Pakalpojuma sniedzējs Pakalpojuma sniegšanas uzsākšanas (Zirga nodošanas) brīdī, abpusēji korekti aizpilda Zirga pārvietošanas deklarāciju par Zirga novietnes maiņu.

1. **PAKALPOJUMA SNIEDZĒJA PIENĀKUMI UN TIESĪBAS**
   1. Pakalpojuma sniedzējs apņemas sniegt Pakalpojumu pienācīgā kvalitātē, atbilstoši šī Līguma noteikumiem un ievērojot Ministru kabineta 2008.gada 2.janvāra noteikumos Nr.5 „Lauksaimniecības dzīvnieku vispārīgās labturības prasības”, noteiktās prasības.
   2. Pakalpojuma ietvaros Pakalpojuma sniedzējs nodrošina Zirga uzturēšanos boksā/aplokā kopā ar citiem zirgiem/individuāli, visu diennakti/noteiktos laikos, visos gadalaikos/atkarībā no laikapstākļiem. Zirgam tiek nodrošināta nojume, kurā tas var brīvi ieiet un iziet/stallis, kurā tas var patverties.
   3. Pakalpojuma sniedzējs apņemas nodrošināt dzeramo ūdeni un Zirga vajadzībām atbilstošu uzturu - dienas devas lielumu saskaņojot ar Zirga īpašnieku vai neierobežotu pieeju sienam vai ganībām katram zirgam. Pēc savstarpējas vienošanās Pakalpojuma sniedzējs var pievienot Zirga barībai Zirga īpašnieka sagatavotās barības piedevas. Tiek nodrošināta piekļuve sālim.
   4. Pakalpojuma sniedzējs nodrošina regulāru aploku un zirga nojumes/boksa tīrīšanu un nodrošināšanu ar nepieciešamo pakaišu daudzumu.
   5. Pakalpojuma sniedzējs nodrošina Zirga īpašniekam tiesības nodarboties ar Zirgu sporta laukumā/manēžā ik dienu (saskaņā ar iekšējās kārtības noteikumiem un manēžas/laukumu izmantošanas grafiku), izmantojot tajā visu pieejamo laukuma aprīkojumu.
   6. Pakalpojuma sniedzējs apņemas uzturēt novietnes infrastruktūru un aprīkojumu atbilstošā kvalitātē - vajadzības gadījumā līdzināt/ mitrināt laukuma vai manēžas pamatu, labot aplokus, sekot līdzi dzirdņu vai cita aprīkojuma stāvoklim.
   7. Pakalpojuma sniedzējs apņemas izsaukt veterinārārstu un bez kavēšanas informēt Zirga īpašnieku par Zirga saslimšanu vai traumu, tiklīdz tā ir konstatēta, ja vien Zirga īpašnieks, pēc iepriekšējas vienošanās ar Pakalpojuma sniedzēju, nav izvēlējies citu rīcību.
   8. Pakalpojuma sniedzējam infekcijas slimību gadījumā, konsultējoties ar veterinārārstu, ir tiesības noteikt novietnei karantīnas režīmu uz noteiktu laiku.
   9. Pakalpojuma sniedzējs apņemas nodrošināt Zirga īpašniekam vietu inventāra novietošanai, ģērbtuves, kas nav pieejamas nepiederošām personām.
   10. Pakalpojuma sniedzējs nav materiāli atbildīgs par Zirga īpašnieka inventāru un apģērbu.
   11. Pakalpojuma sniedzējs nav materiāli atbildīgs par Zirga veselības stāvokli, paštraumēšanos vai Zirga nāves gadījumā, ja vien traumas vai veselības stāvokļa pasliktināšanās nav radusies Pakalpojuma sniedzējā tīšās darbības vai bezdarbības rezultātā.
   12. Pakalpojuma sniedzējam ir tiesības mainīt Zirga uzturēšanas maksu, rakstveidā vai e-pasta paziņojuma veidā paziņojot par to Zirga īpašniekam 1 (vienu) mēnesi iepriekš.
   13. Pakalpojuma sniedzējam nav tiesību patvaļīgi izmantot Zirgu savām vajadzībām, iesaistīt Zirgu apmācību procesā vai kā citādi nodarbināt, ja vien tas nav saņēmis Zirga īpašnieka rakstveida piekrišanu.
2. **ZIRGA ĪPAŠNIEKA TIESĪBAS UN PIENĀKUMI**
   1. Zirga īpašnieks apņemas ievērot un pildīt zirgu stallī/novietnē noteiktos iekšējās kārtības noteikumus.
   2. Zirga īpašniekam ir pienākums informēt Pakalpojuma sniedzēju par Zirga specifiskiem ieradumiem un uzvedības īpatnībām.
   3. Zirga īpašniekam ir tiesības apmeklēt un nodarboties ar Zirgu Staļļa/ novietnes iekšējās kārtības noteikumos noteiktajos laikos. Lai apmeklētu Zirgu citā laikā, apmeklējuma laiks jāsaskaņo ar Pakalpojuma sniedzēju.
   4. Zirga īpašniekam ir tiesības ievest stallī/ novietnē nepiederošas personas tikai ar Pakalpojuma sniedzēja atļauju.
   5. Zirga īpašniekam ir pienākums savam zirgam apmaksāt visas normatīvajos aktos noteiktās veterinārās prasības, ko izpilda sertificēts veterinārārsts. Pakalpojuma sniedzējs, vienojoties ar Zirga īpašnieku un Zirga īpašnieka vai pilnvarotas personas klātbūtnē, nodrošina:

* asins analīžu veikšanu;
* zobu pārbaudi (vismaz 1-2 reizes gadā);
* attārpošanu (vismaz 1-2 reizes gadā, ja ir veterinārārsta rekomendācija);
* vakcināciju;
* nagu kopšanu (vismaz 1 reizi divos mēnešos), u.c.
  1. Zirga īpašniekam ir tiesības Zirga nagu kopšanai izsaukt vēlamo kalēju, pirms tam informējot Pakalpojuma sniedzēju par provizorisko kalēja ierašanas laiku. Nagu apkope jāveic tam paredzētāja vietā, pēc iespējas netraucējot citiem novietnes klientiem/ personālam/ zirgiem.
  2. Zirga traumas vai saslimšanas gadījumā Zirga īpašniekam ir tiesības izsaukt sev vēlamo veterinārārstu, informējot to ar Pakalpojuma sniedzēju.
  3. Zirga infekcijas slimību gadījumā Zirga īpašniekam ir pienākums nekavējoties informēt Pakalpojuma sniedzēju.
  4. Zirga nāves gadījumā Zirga īpašniekam ir pienākums apmaksāt rēķinu par sniegto Pakalpojumu līdz Zirga bojāejas brīdim, kā arī papildus rēķinu par Zirga utilizācijas izdevumiem, ja šādu pakalpojumu ir sniedzis Pakalpojumu sniedzējs.
  5. Gadījumā, ja Pakalpojuma sniedzējs nav nodrošinājis Pakalpojumu atbilstoši šī Līguma 2.1. punktā noteiktajam, Zirga īpašnieks ir tiesīgs nemaksāt Pakalpojuma sniedzējam par Pakalpojumu līdz brīdim, kad Pakalpojuma sniedzējs ir novērsis Zirga īpašnieka norādītos Līguma saistību pārkāpumus.
  6. Zirga īpašnieks vai tā pilnvarotā persona Staļļa apmeklējuma laikā ir atbildīgs par Zirgu.
  7. Gadījumā, ja Zirgs, Zirga īpašnieks vai tā pilnvarotā persona nodarījuši materiālos zaudējumus Pakalpojuma sniedzējam, Zirga īpašnieks apņemas atlīdzināt radušos materiālos zaudējumus 10 (desmit) dienu laikā no bojājuma akta un rēķina saņemšanas brīža.
  8. Zirga īpašnieks drīkst ievest Pakalpojuma sniedzēja teritorijā dzīvniekus, kas nav piederīgi Stallim, saskaņojot to ar Pakalpojuma sniedzēju; dzīvnieki nedrīkst traucēt citu Staļļa klientu vai zirgu drošību; suņiem jābūt pavadā un ar uzpurni.
  9. Nepilngadīga persona bez Zirga īpašnieka vai Pakalpojuma sniedzēja klātbūtnes vai atļaujas nedrīkst atrasties pie sava vai citiem stallī, treniņā vai ganībās esošiem zirgiem.

1. **NORĒĶINU KĀRTĪBA**
   1. Samaksa par Pakalpojuma sniegšanu tiek noteikta: xx EUR (xx *euro*, 00 centi) mēnesī, kam papildus tiek aprēķināts Pievienotās vērtības nodoklis atbilstoši normatīvajos aktos noteiktajai likmei.
   2. Pakalpojuma sniedzējs apņemas izrakstīt rēķinu par Pakalpojumu ar katra nākamā mēneša 1.datumu, nosūtot izrakstīto rēķinu uz Zirga īpašnieka uz e-pasta adresi **xx@gmail.com**
   3. Zirga īpašnieks apņemas veikt samaksu par Pakalpojumu **līdz mēneša 15. Datumam,**  bezskaidras naudas norēķinu veidā uz Pakalpojuma sniedzēja bankas kontu: **xx**.
   4. Gadījumā, ja Zirga īpašnieks savlaicīgi neveic samaksu par sniegto Pakalpojumu, tiek aprēķināts līgumsods 1% (viens procents) apmērā no neapmaksātās rēķina summas par katru nokavēto apmaksas dienu.
   5. Zirga pārdošanas gadījumā Zirga īpašnieks norēķinās ar Pakalpojuma sniedzēju pirms Zirga izvešanas no novietnes.
   6. Gadījumā, ja samaksa par Pakalpojumu tiek kavēta ilgāk par 30 (trīsdesmit) dienām Pakalpojuma sniedzējam ir tiesība informēt kompetento institūciju, LR Pārtikas un veterinārā dienesta Veterinārās uzraudzības departamentu, un, saskaņā ar Dzīvnieku aizsardzības likuma 4. panta 3. punktu par „dzīvnieka atstāšanu bez aprūpes”, nodot Zirgu attiecīgās iestādes pārraudzībā.
   7. Zirga pārdošanas gadījumā Pakalpojuma sniedzējs atgriež Zirga īpašniekam pārmaksāto summu par Zirga uzturēšanas neizmantotajām dienām.
   8. Gadījumā, ja Zirgs atrodas ārpus novietnes uz laiku, kas pārsniedz 10 (desmit) dienas, Pakalpojuma sniedzējam ir tiesības piešķirt Zirga īpašniekam atlaidi 50% apmērā no Pakalpojuma maksas par katru prombūtnes dienu.
2. **LĪGUMA PĀRTRAUKŠANAS KĀRTĪBA**
   1. Pakalpojuma sniedzējam ir tiesības vienpusēji pārtraukt Līgumu ar Zirga īpašnieku, paziņojot par Līguma laušanu ne vēlāk, kā 30 (trīsdesmit) dienas iepriekš, ja Zirga īpašnieks neievēro Līguma vai Staļļa iekšējās kārtības noteikumus. Līguma pārtraukšana neatbrīvo Zirga īpašnieku no samaksas veikšanas par saņemto Pakalpojumu.
   2. Pakalpojuma sniedzējam ir tiesības vienpusēji pārtraukt Līgumu bez iepriekšēja paziņojuma Zirga īpašniekam, ja vairāk kā 30 (trīsdesmit) dienas tiek kavēta izrakstītā rēķina par Pakalpojumu, apmaksa.
   3. Zirga īpašniekam ir tiesības pārtraukt šo Līgumu, paziņojot par to Pakalpojuma sniedzējam ne vēlāk kā 30 (trīsdesmit) dienas iepriekš.
3. **CITI NOTEIKUMI**
   1. Zirga īpašnieks ar šo apņemas ievērot Staļļa iekšējās kārtības noteikumus, kas ir pievienoti šim Līgumam kā pielikums un ir šī Līguma neatņemama sastāvdaļa.
   2. Parakstot šo Līgumu Zirga īpašnieks apliecina, ka ir iepazinies ar Līguma noteikumiem, staļļa iekšējās kārtības noteikumiem, kā arī ir apskatījis stalli (tajā skaitā Zirga boksu/nojumi/ aplokus/ganības) un tam pieguļošo teritoriju, un neizvirza nekādus iebildumu pret to tehnisko stāvokli.
   3. Visi strīdi un domstarpības, kas izriet no šī Līguma risināmi pārrunu ceļā, bet ja tas nav iespējams, LR normatīvajos aktos noteiktajā kārtībā.
   4. Līgums sastādīts 2 (divos) eksemplāros ar vienādu juridisko spēku. Katrai pusei pa vienam eksemplāram.
   5. Līgums stājas spēkā tā abpusējas parakstīšanas brīdī un ir noslēgts uz nenoteiktu/noteiktu laiku.

**Pakalpojuma sniedzējs**: **Zirga īpašnieks:**

|  |  |
| --- | --- |
| SIA/Zemnieku saimniecība xx  adrese  Vienotais reģ. Nr. xx  “Swedbank”, HABALV22  Konts: xx  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Vārds Uzvārds* | *Vārds Uzvārds*  p.k.: xx  adrese: xx  tālr. xx  epasts: xx  Kontaktpersona prombūtnē: xx  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Vārds Uzvārds* |
|  |  |